Formel 5000 ble introdusert av Sports Car Club of America som en del av deres Formel A-klasse, hvor formelbiler av ulikt opphav konkurrerte. F5000-biler benyttet V8-motorer med maksimum fem liters slagvolum fra ulike amerikanske bilfabrikker. Formelen spredte seg snart til andre land og bilene som deltok var av velrenommerte merker som Chevron, Eagle, Lola, Lotus, March og McLaren.